ร้านก๋วยเตี๋ยว มวลบางปะแก้ว อยู่ในซอยสุขสวัสดิ์13(ทะลุซอยราษฎร์บูรณะ6/1ได้) อยู่เยื้องๆไปรษณีย์บางปะแก้ว และร้านกาแฟซิโคล่ ร้านนี้มีที่จอดรถเป็นของตัวเอง สามารถจอดได้ประมาณ6-8คัน จอดแปะไว้ในซอยร้านได้อีกประมาณ10คัน ตามสภาพครับ ร้านไม่ใหญ่โตเปิดบริการ08.30-16.00น. คนจะแน่นร้านช่วง11.30-14.00น. อาหารมี2ประเภทคือ เส้นและข้าว แนะนำ "บะหมี่ต้มยำพิเศษ" น้ำต้มยำแซ่บครับ ถ้าไม่สะใจก็เติมมะนาวเพิ่มได้ฟรี หลักๆในชามก็จะมี เส้นบะหมี่ หอยจ๊อ เกี๊ยวกรอบ ลูกชิ้นปลา ลูกชิ้นปลาทอด หมูกรอบ หมูแดง กากหมู และกุ้งลวกครับ เมนูข้าวก็ใช้ได้ครับ แต่ข้าวแข็งไปนิด ซึ่งร้านนี้มีต้นหอมและน้ำชาบริการฟรีด้วยนะ(ไม่รวมน้ำแข็ง2฿) สำหรับใครมองหาอาหารมื้อหลักง่ายๆ รสชาติดี ผ่านมาแถวนี้ก็ลองแวะชิมนะครับ